હાર્દિક પટેલની તબિયત દિવસેને દિવસે લથડી રહી છે. આંદોલનના 13માં દિવસે તબિયત વધુ બગડી છે ત્યારે સૌરાષ્ટ્રમાં પાટીદારોના ગઢ ગણાતા શહેરો અને ગામડાંમાં રામધૂન, ચક્કાજામ અને બંધ સહિતના કાર્યક્રમો અપાય રહ્યા છે. સૌરાષ્ટ્રમાં દિવસે-દિવસે હાર્દિકના સમર્થનમાં આંદોલન વધુને વધુ ઉગ્ર બની રહ્યું છે. હવે મહિલાઓ પણ મેદાનમાં આવી રહી છે. ત્યારે ખોડલધામના પ્રણેતા અને પટેલ સમાજના અગ્રણી નરેશ પટેલે મધ્યસ્થી બનવાની તૈયારી દર્શાવતા આગામી કલાકોમાં સારા સમાચાર સાંભળવા મળે તો ના નહીં કહેવાય.